בס"ד, אדר תשע"ח **דף מקורות לעיון ולהעמקה, הרב אודי שורץ**

עבודה זרה דף מ"א, פתיחה לפרק "כל הצלמים" –

איסור הנאה בעבודה זרה

**א. מניין הלאוים**

1. **עבודה זרה, דף מ':** "כל הצלמים אסורין". **רש"י:** "בהנאה".
2. **עבודה זרה, דף י"ז:** "הרחק מעליה דרכך - זו מינות, ואל תקרב אל פתח ביתה - זו הרשות ... וכמה? אמר רב חסדא: ארבע אמות".
3. **דברים י"ג, י"ז-י"ח:** "וְאֶת כָּל שְׁלָלָהּ תִּקְבֹּץ אֶל תּוֹךְ רְחֹבָהּ וְשָׂרַפְתָּ בָאֵשׁ אֶת הָעִיר וְאֶת כָּל שְׁלָלָהּ כָּלִיל לַה' אֱלֹהֶיךָ וְהָיְתָה תֵּל עוֹלָם לֹא תִבָּנֶה עוֹד: וְלֹא יִדְבַּק בְּיָדְךָ מְאוּמָה מִן הַחֵרֶם לְמַעַן יָשׁוּב ה' מֵחֲרוֹן אַפּוֹ וְנָתַן לְךָ רַחֲמִים וְרִחַמְךָ וְהִרְבֶּךָ כַּאֲשֶׁר נִשְׁבַּע לַאֲבֹתֶיךָ:"
4. **דברים ז', כ"ו:** "וְלֹא תָבִיא תוֹעֵבָה אֶל בֵּיתֶךָ וְהָיִיתָ חֵרֶם כָּמֹהוּ שַׁקֵּץ תְּשַׁקְּצֶנּוּ וְתַעֵב תְּתַעֲבֶנּוּ כִּי חֵרֶם הוּא".
5. **מכות, דף כ"ב:** "אלא, אפיק הבערה ועייל עצי אשירה, ואזהרתיה מהכא: ולא ידבק בידך וגו'. א"ל רב אחא בריה דרבא לרב אשי: ולילקי נמי משום לא תביא תועבה אל ביתך! אלא הכא במאי עסקינן - כגון שבישלו בעצי הקדש".
6. **ספר המצוות לרמב"ם:** "והמצוה הכ"ד היא שהזהירנו שלא ליהנות ולהחזיק בדבר מממון עיר הנדחת והוא אמרו יתעלה (שם) ולא ידבק בידך מאומה מן החרם. ומי שלקח ממנו דבר חייב מלקות. וכבר התבארו משפטי מצוה זו בפרק עשירי מסנהדרין (שם). והמצוה הכ"ה היא שהזהירנו מחבר דבר מעבודה זרה אל ממוננו אבל נרחק ממנה ומבתיה ומכל מה שייוחס אליה והוא אמרו יתעלה (ר"פ עקב) ולא תביא תועבה אל ביתך. ומי שנהנה בדבר ממנה חייב מלקות. וכבר ביארו בסוף מכות (כב א) שמי שבישל בעצי אשרה לוקה שתים אחת משום לא תביא תועבה אל ביתך ואחת משום ולא ידבק בידך מאומה מן החרם. ודע זה. וכבר התבארו משפטי מצוה זו בשלישי מעבודה זרה".
7. **השגות הרמב"ן לספר המצוות, שורש ט':** "העיקר התשיעי יגזור בו הרב ז"ל גזירות רבות והם לו מפתח גדול במנין המצות. אמר תחלה שראוי שנמנה המצות לא האזהרות, לומר שאם באו באחת ממצות עשה צוואות רבות צווי אחר צווי לא נמנה אלא אחת ... ושם (כב א) אמרו עוד כגון שבשלו בעצי אשרה ואזהרתיה מהכא ולא ידבק בידך מאומה מן החרם והקשינו עליו ולילקי נמי משום לא תביא תועבה אל ביתך ועמדה זאת הקושיא. הרי בכאן לוקה שתים בשם אחד מפני שהוא עובר עליו בשני לאוין. וכבר הביא הרב זה במצות כ"ה מן הלאוין ולא נזכר לו עכשיו ואף על פי שאלו הלאוין אינם בעניין אחד בלבד אלא האחד בפרט עבודה זרה והשני יכלול לפי שהוא נאמר בענין הנהנה מעיר הנדחת ויכנס בו עבודה זרה שהיא בכלל חרם".
8. **לחם משנה מאכלות אסורות, י"א א':** "וא"ת לפי דעת רבינו שהוא סובר שאין ללקות תרתי מפני רבוי הלאוין אלא מפני הענינים החלוקים כמו שהניח בשרש המצות למה כאן לוקה תרתי משום שני לאוין של לא תביא ושל לא ידבק כיון שהכל ענין אחד. וי"ל דהם שני ענינים, האחד משום הע"ז עצמה והלאו לא תביא תועבה שהוא משמשיה ותקרובותיה, והשני מפני שהוא ממון עובדיה לא ידבק בידך מאומה מן החרם שפירש רבינו בממון עיר הנדחת וא"כ הם שני ענינים חלוקים לכך לקי תרתי".
9. **מגילת אסתר, ספר המצוות שם:** "ומה שהביא עוד מהמבשל בעצי אשרה דלוקה שתים אחת משום ולא ידבק ואחת משום ולא תביא תועבה אל ביתך, נ"ל שגם כאן הטעם שנלקה אותו שתים הוא על עברו בשני איסורים אחד שנהנה ממנה והכתוב אומר לא ידבק שפירושו לא יהנה ואחד משום ולא תביא תועבה אל ביתך שפירושו אף בלא הנאה בהבאתו אותה אליו בלבד עובר בלאו זה וראיה שלאו של ולא תביא נאמר בהבאה בלבד ממה שאמרו בסוף פ"ק דע"ז (דף כ"א) במתניתין אף במקום שאמרו להכשיר לא לבית דירה אמרו מפני שהוא מכניס לתוכו ע"א שנאמר ולא תביא תועבה אל ביתך, הנה שלאו זה בהבאה ממש נאמר ולא בהנאה, ואם כן נאמר שבדין כתב הרב בסמ"ק שלו סימן כ"ה שהמבשל בעצי אשרה לוקה שתים ולא זז משרשו".
10. **אור זרוע, פסקי עבודה זרה ר"י-רי"א:** "דכל איסורי ע"ז דרבנן נינהו אלא אסמכינהו אקראי; כך פי' רבינו שמואל זצ"ל בשם רבינו שלמה זצ"ל".
11. **שו"ת בית הלוי, א' מ"ז:** "ונבאר מקודם הא דלפום רהיטא נראה דאיסורא דע"ג ליכא רק בהנאה ולא ראיתי לאחד מן האחרונים שיבואר בו ההיפוך, ולדעתי אינו כן ... דהך לאו אינו תלוי כלל בהנאה, וגם בהכנסה גרידא לרשותו עובר על לאו זה וכמו הלאו דלא תעשו לכם אלילים דאינו תלוי כלל בהנאה רק העושה ע"ג אף על גב שלא נהנה עובר עליו ... והנכון דמהא דמתיר הירושלמי בחוץ לארץ להשכיר גם לבית דירה הוכיח הרמב"ם דבלא הנאה הוי רק מדרבנן ועיקר הפסוק בא לאיסור הנאה .... ועכ"פ נתברר לנו הך דינא דמדרבנן ודאי אסור בהכנסה גרידא גם בלי שום הנאה לכ"ע ...

והנה במה שנתבאר דלכל הפחות מדרבנן לכ"ע אסור בהכנסה גרידא יש להסתפק עדיין אי הוי דוקא האיסור רק בהכנסה לביתו וכמו שכתוב אל ביתך או נאמר דהפירוש דאל ביתך הוי לרשותך, וגם כשעומד בשדה ומכניס ע"ג לידו כל שנוטלה שלא על מנת לאבדה רק להשתמש בה עובר על לאו זה .... וא"כ בסכין של עו"ג אף על גב דבשחיטתו אינו נהנה כלל דהוי מקלקל מ"מ לכתחילה צריך להיות אסור משום לא תביא וכמו דאסור להשכיר לבית דירה".

**ב. אופי האיסור – "יהרג ואל יעבור" באיסור הנאה מעבודה זרה**

1. **פסחים, דף כ"ה:** "אמר רבי יעקב אמר רבי יוחנן: בכל מתרפאין, חוץ מעצי אשירה. היכי דמי? אי נימא דאיכא סכנה - אפילו עצי אשירה נמי! ואי דליכא סכנה - אפילו כל איסורין שבתורה נמי לא! לעולם דאיכא סכנה, ואפילו הכי - עצי אשירה לא. דתניא, רבי אליעזר אומר: אם נאמר בכל נפשך למה נאמר בכל מאדך, ואם נאמר בכל מאדך למה נאמר בכל נפשך? אלא לומר לך: אם יש אדם שגופו חביב עליו מממונו - לכך נאמר בכל נפשך, ויש אדם שממונו חביב עליו מגופו - לכך נאמר בכל מאדך".
2. **תוספות שם:** "חוץ מעצי אשירה - נראה לר"י דמיירי כגון שאין יכול להתרפא משאר עצים אלא בזה כגון על ידי שדים או שום דבר אחר משום דאתי למיטעי בתר ע"ז".
3. **ר"ן שם, ה: באלפס:** "אבל בירושלמי בפ' אין מעמידין לא משמע הכי דהתם אמרינן בהדיא שאפילו אמרו לו הבא עלין סתם והביא לו מעצי אשרה ימות ואל יתרפא בהן וש"מ דטעמא לאו משום דאתא לאמשוכי בתרה אלא משום שהוא עובר על לאו דלא ידבק בידך מאומה מן החרם ואף על גב דליתיה אלא לאו בע"ז הוא ממש כע"ז וכלהו לאוי דילה אמרי' יהרג ואל יעבור".
4. **סנהדרין, דף קי"א:** "ולא ידבק בידך מאומה מן החרם - שכל זמן שהרשעים בעולם חרון אף בעולם, אבדו רשעים מן העולם - נסתלק חרון אף מן העולם".
5. **שולחן ערוך יורה דעה, קנ"ה ב':** "עובד כוכבים שבא לרפאות את ישראל, ואמר ליה: קח ממים אלו או מאילן פלוני שהם של עבודת כוכבים, אסור. אבל אם אמר ליה: קח ממים אלו או מאילן זה, ולא הזכיר לו שם עבודת כוכבים, אף על פי שאין מאותן מים ואותו אילן מצויים אלא של עבודת כוכבים, מותר כיון שלא תלה הרפואה במה שהן עבודות כוכבים ויש אוסרים גם בזה, אפילו באומר לו: הבא עלים סתם, והביא לו מעצי אשרה".
6. **ש"ך שם:** "ויש אוסרין – והסכמת הפוסקים כסברה הראשונה".
7. **"נשמת אברהם", שם:** "קיימים מרחצאות ומעיינות בחו"ל שמסופר עליהם שמרפאים חולים דרך נס ובהשפעת אמונה של תפלות. למרחצאות עצמן אין דין של ע"ז, דכיון דמחוברין הן לקרקע, אינן נאסרין. ואע"פ שהנכרי טוען שהע"ז שלו הוא שמרפא, ונותן שבח והודאה על כך, א"ל הגרש"ז אויערבאך זצ"ל שאין בזה איסור אם היהודי משתמש בהן מסיבת ריכוז המיניראלים וכו' שבהן, אך אם הוא חושב שיבוא לו מרפא בגלל השפעת האליל, ודאי אסור".

**ג. ספק עבודה זרה**

1. **טור יורה דעה, קמ"א:** "כל הצלמים הנמצאים בכפרים אסורין כיון דספק אליל אסורה דסתמא לשם אלילים נעשו".
2. **חידושי הריטב"א, עבודה זרה דף מ':** "ואנו אין לנו לאסור שום דבר משום ספק עבודה זרה אף על גב דאיסור תורה הוא, עד דנדע ודאי שהיא עבודה זרה או שהרוב נעבד, וכולהו קראי דמשתעו בענין עבודה זרה בעבודה זרה ודאית הם, ורובא כודאי כיון דמדאורייתא חיישינן לרובא כנ"ל, ומדברי רבינו בשם רבו הרמב"ן ז"ל למדתיה".